  Майя Бывальцева Коньывуонлэн котькуд куинетӥ арняяз Россиын но мукет кунъёсын Ӵыжы-выжы финн-угор калыкъёслэн нуналъёссы ортчо. Удмуртиысь Калыкъёслэн эшъяськон юртсы 17-тӥ коньывуонэ вань мылкыд карисьёсты «ТодМА!» визьбур шудонэ пыриськыны ӧте. Кызьы вераз ивортодэтъя «Удмуртия» агентстволы эшъяськон юртысь финн-угор кусыпъёсъя ёзэтысь методист Алина Чернова, ужрад «Этноэксперт» яке «Что? Где? Когда?» шудонъёс выллем ортчоз, но вань юанъёс финн-угор темая кӧня ке блокъёслы люкемын луозы. Нырысетӥез «Матрица» нимаськоз. Отын котькуд юанлэн аслаз дуныз – шонер валэктон понна баллъёс ватсаськозы, шонертэмез понна – кулэстӥськозы. Эшшо луоз «60 секунд» блок, кытын 10 юанлы быдэн минут висъяськоз. Со сяна, радъясьёс крезьгурен, эктонъёсын, суредъёсын герӟаськем юанъёсты дасялозы. Куать адямилэсь команда люкаса,  15-тӥ коньывуонозь omfus@mail.ru электрон почтае келяно. Алина Черновалэн верамезъя, туннэ нуналлы удмуртъёслэсь куриськонъёс вуизы ни. Нош оглом даслэсь трос команда люкаськоз шуыса малпало. Ми асьмелы пуктӥм, 12 (команда – ред.) мед луоз шуыса. Возьмаськом командаосты. Спонсоръёсты кыскиськом, тунсыко луозы кузьымъёс Алина Чернова, Удмуртиысь Калыкъёслэн эшъяськон юртысьтызы методистВатсалом, Ӵыжы-выжы финн-угор калыкъёслэсь нуналъёссэс таӵе амалэн пусъён Удмуртиын нырысьсэ радъяське.  Эшшо Алина Чернова вераз, 17-тӥ коньывуонэ ик Калыкъёслэн эшъяськон юртазы бесерманъёслы сӥзем адӟытон усьтӥськоз шуыса. Отын «Э анӥе. Бесермяне сегодня» ӵектосэз возьматозы. Тегъёс: Мерлык Лулчеберет Ижкар Удмуртия Калыкъёслэнэшъяськонюртсы финн-угоркалыкъёс  